《早过车田村》
明代·程敏政

沙岸深穿石径幽，橘梢藤刺翠相樛。孤村路出荒垣近，十亩阴蟠古木稠。

樵彴半湾松崦脚，水桩遥响竹棚头。息肩少狎群鸥坐，不觉凉生两袂秋。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。